P kao početnica – dodatni tekstovi

Učenje slova Ž i ž

Rečenice za vježbanje čitanja i pisanja.

Živjeli jednom jedna žabica i jedan žabac. Žabica se zvala Žarka, a žabac Živko. Živjeli su u žutoj bari. Svaki dan sjedili su na svom lopoču i žalosno gledali u nebo. Silno su htjeli da padne kiša!
Sve je već postalo žuto i suho. Puževi i ježevi su otišli živjeti dalje od bare. Odjednom se Žarka dosjetila! Odlučila je dozvati kišu. Živko se čudio. Rega, rega, kazala je Žarka.

Žabac Žarko

Jednom davno živio jedan mali žabac u svojoj žabokrečini. Svako jutro žabac bi sjeo na svoj žuti lopoč i tužno gledao u daljinu. Jako ga je zanimalo zašto je nebo plavo, zašto je lopoč žut, zašto je on zelen, zašto ne zna govoriti...
Bio je jako tužan jer nije znao odgovore. Pomislio je kako bi bilo lijepo znati odgovore na sve što ga zanima. I zato je odlučio otići u svijet!
Stavio je svoj zeleni šešir, uzeo žuti kovčeg i krenuo do druge bare. Od tada mu se izgubio svaki žablji trag. Ako ga netko vidi ili čuje nešto o Žarku, neka mi javi...
Želim znati je je li dobio odgovore i gdje je završio.

Vaša Ružica!